 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**Mbledhja e Komitetit për Politik dhe Financa (KPF) më atë 15.02.2023, në ora 10:00**

**P R O C E S V E R B A L**

I mbajtur më 15. 02. 2023 në mbledhjen e Komitetit për Politikë dhe Financa (KPF) KK. Gjilan e kryesuar nga Kryesuesi i Kuvendit Komual, filloi në orën 10:00. Në mbledhje, përveç anëtarëve të rregullt, kanë qenë të pranishëm edhe Zyrtarët e Sekretarisë së Kuvendit Komunal. Kryesuesi i Komitetit njëherit edhe Kryesues i Kuvendit Komunal, duke e hapur mbledhjen i përshëndeti të pranishmit në këtë mbledhje. Pasi, konstatoi se për këtë mbledhje ka kuorum për mbajtjen e saj, ai prezentoi rendin e ditës, të cilën edhe anëtarët e kishin pasur paraprakisht:

1. Kontatimi i prezencës së anëtarëve të KPF-së dhe miratimi i procesverbalit nga mbledhja e kaluar.
2. Propozim vendimi për miratimin e planit të punës së Kuvendit për vitin 2023,
3. Draft Statuti i Q.K.M.F-së ‘’Dr. Nagip Rexhepi’’ në Gjilan
4. Draft Programi 3 vjeçar i banimit 2023/2025,
5. Propozim-Vendim për lirimin e përkohshëm nga obligim i pagesës së gjobës komunale për regjistrim të mëvonshëm të lindjes dhe vdekjes,
6. Propozim-Vendim për Kompensimin e anëtarëve të Komisionit për ndarjen e bursave,
7. Informat për suksesin e nxënësve në gjysmë vjetorin e parë të vitit shkollor 2022-2023
8. Të ndryshme

Lidhur me pikat e rendit të ditës fjalën e hapjes e paraqiti kryesuesi i cili paraqiti rëndësinë e kalimit të këtyre pikave për diskutim në Seancë të Rregullt të Kuvendit Komunal. Ai, ndër të tjera, theksoi rëndësinë e këtyre pikave.

Fjalën e mori Bujar Nevzadi, përfaqësues nga PDK,

**Bujar Nevzadi** - Përshëndetje Kryesues dhe të pranishëm, unë kam dy propozime për rendin e ditës së seancës së ardhshme: 1. Njëra është për mënyrën e implementimit të marrëveshje Publiko-Private të Komunës së Gjilanit me Eko Higjienën dhe 2. Propozimi tjetër është që të themelohet edhe Komisioni Komunal për kërkesa dhe ankesa për emërimin dhe riemërimin e rrugëve. Kemi parë se Eko Higjiena ka marrë vendime të njëanëshme për rritjen e çmimit për tarifat e mbeturinave pa MIRATIMIN e Kuvendit Komunal e që po ashtu ky menaxhimet nga mesi i vitit të kaluar i ka faturuar disa kategori të dalura nga lufta dhe disa kategori të tjera në mënyrë të njëanëshme, nuk ka ka raportuar kuvendit për investimet sipas kontratës për partneritet Publiko-Provat, prandaj, kërkoj që kjo të futet ne rendë të ditës dhe të shofim sa ka investu apo sa ka përmbush obligimet e kontratës. Po ashtu, kërkoj me Formuar një komision për shqyrtimin e kërkesave dhe të ankesave në emërtimin e rrugëve rrugicave dhe shesheve për territorin e Komunës së Gjilanit, me arsye se deri në vitin 2012 ka qenë një komision ku ka vendos këto por meqë janë shtu shumë rrugica ka shumë kërkesa apo ka edhe ndonjë vrejtje, prandaj kërkoj të formohet edhe ky komision dhe ty hynë edhe kjo në rend të ditës.

**Avdyl Aliu** përfaqësues nga LDK, me pikat të cilat na kanë arrit, jem të pajtimit të rekomandohen për kuvend, ndërsa në lidhje me propozimet e Bujarit, nuk është problem munden me kon edhe këto ndërsa për propozimin e parë të cilën e parashtroi, unë jam që mos të ngutum për një ose dy seanca sepse ne veç sa kemi formu një komision të aksionerëve për Eko Higjienën dhe kisha dashtë që bazë e diskutimit në kuvend me qenë një informate komisionit të aksionerëve për punën e bërë prej tyre sepse nuk e kemi pasur rastin me ndëgju apo me pa një raport të punës të Komisionit të Aksionerëve për vitin 2021 meqë është dashtë me pasur një bazë nga ky komision i anksionerëve në mënyrë që me pas bazë për diskutim qatë informatë apo qatë raporte. Ndërsa, për komisionin e emërtimit të rrugëve ne kemi pasur dy komisione të ndryshme nga mandati i kaluar sepse nuk mundet një komision me i përfshirë të dyjat, për emërtimin e rrugëve hapësirave apo shesheve e edhe me kry punën e këtyre ankesave sepse është konflikt i interesit, nuk mundet i njëjti komision me i kry të dyjat pra nuk mundet i njëjti komision me u përgjegj për ankesën që kanë ba. Në këtë rast duhet të formohen dy komisione. Në fakte komisioni dhe komuna vepron me kërkesë të ministrive sepse është departamenti i caktuar që kanë futur në rrugët e reja dhe kërkoj nga komuna që këto rrugë këto sheshe. Nuk është problem i bëjmë dy komisione të veçanta edhe te emërtimi edhe te shqyrtimi i ankesave.

Po ashtu kamnjë kërkesë për shesh këtu nga ana e majt prej bizneseve për me adaptu këtë pjesë të sheshit këtu afër te fontana ku janë atë vazet te fontana që janë të vendosura, për arsye se ato vazo edhe janë pengesë fizike për lëvizje të lirë dhe janë kërkesë e bizneseve që të bëjnë një shesh të hapur. Kërkesës ia paraqet edhe një përgjigje nga Drejtoria për Shërbime Publike. Që nëse jeni edhe ju dakort e fusim në rendë të ditës.

Në diskutim hynë edhe Kryesuesi i Komitetit, une kisha pasur nje sugjerim që mos të fusim në rend dite derisa nuk e dijmë deri ku ka arrit çështja e projektit, që mos të lokalizohemin në këto faza, sepse ky projekt e ka edhe fazën e Lumit Mirusha edhe Dardania dhe mos t’i binë me diskutu vetëm për këtë pjesë sepse 1/3 e pjesës se Dardanisë nuk është e mbuluar fare.

**Nazim Gagica** përfaqësues nga AAK,edhe unë jam dakort me këtë prika të propozuara për seancë të kuvendit po ashtu përkrahi edhe propozimet e Bujarit njëra shumë e nevojshme e po ashtu edhe tjera sa i përket emërtimit të rrugëve edhe qështja e kërkesës për ndryshim në projekt të shehshit ne mund të propozojm e pastaj drejtori përgjegjësit mund të na japin informata dhe mund të nxjerrim një vendim nga kuvendit.

Në diskutim mori pjesë edhe Sadri Arifi – Udhëheqës Shërbimit Profesional të Kuvendit Komunal i cili shfaqi mendimin e tij rreth propozimeve, ndër të tjera theksoi:

**Sadri Arifi,** çështja e Eko Higjienës se sot bëhen 15 dit kur kemi dërguar vendimin për në MAPL për dy komisione na ka ardhë konfirmimi ndërsa për të Eko Higjienës ende jo, sot kalon afati, dhe në momentin që sot kalon vendimi hynë në fuqi me kusht që të publikohet në web faqen e Komunës dhe të kalojnë 7 ditë për momentin ata s’kan fuqi juridike, me këtë ata hala s’kan marr mandatin dhe s’kan filluar me punu. Realisht, Eko Higjiena nuk ka aksionar nga Komuna se s’kan fuqi juridike me vepru. Çështja e emërtimit të rrugëve, ka qenë një komision për emërimin me 14 anëtar dhe në vitin 2017 nëse me kujtohet ne është miratuar në Kuvend pastaj ka qenë një Komision i Ankesave i cili ka shqyrtuar ankesat në procesin e emërtimit. Mund të formohen edhe dy komisione dhe nuk prish pune fare, por që komisioni për emërimin e rrugëve ka me pas me pak punë, por qysh të doni ju.!

**Bujar Nevzadi,** Sadria e tregoi punë e formimit të komisionit të aksionarëve po unë kisha kërku që menaxhmeti i Eko Higjienës ata kanë marrë vendime të njëanëshme dhe mendoj se përgjegjësi e partneritetit publiko privat të vinë dhe të na informoj për gjendjen dhe të diskutohet apo të na njoftoj.

**Riad Rashiti** Drejtor në Drejtorinë për Buxhet dhe Financa**,** po realisht unë kam pasur dy takime sëbashku me drejtorin e Zhvillimit Ekonomik dhe kem qene te kompania por ne kem pasur 3 takime. Unë në vija të trasha po iu informoj për këtë sepse prej fillimit kan qenë pjesë e këtij procesi kur ështt bë marrëveshja.

Kontrata përfundun për më pak se 4 vite por për ne ka qenë shqetësuese forma si ka funksiunuar kjo kompani për këto 10 vite sa është realizu kjo marrëveshje, ne në fillim kem kërku raportin financiar që na kanë vonuar shumë për me raportu në kuvend vitin e kaluar dhe ajo vonës që na ka ardhur për ne ka qenë shqetësuese. Ne kem parë se ka jo korrektësi të paraqitjes së gjendjes se paraqitur. Shumica e anëtarëve të Kuvendit nuk i din dhe nuk e din vet përmbajtjen e kontratës e dyta nuk e din as sa kanë ndodhur investimet edhe pse unë i di sepse kam marr një raport por jo të kompletuar për me ja u shpënda atë raport në atë raport që për mu është i papranueshëm figurojn rreth 900.000 euro investime. Ndërsa 200.000 euro investime në ekspert të jashtëm. Dhe 400.000 euro që i kanë paguar ATK-së prandaj është e domosdoshme na si kuvend me marr një qëndrim, në mënyrë që të bëhet një auditim në të kompani. Ata morën një vendim më menyrë të një anshme, ne patum një takim bashkë me Kryetarin e Komunës me nënkryeraren e Komunës me drejtorinë për Shërbime Publike nëse me kujtohet në muajin shtator dhe ai kërkoj me rrit çmimin, ne i tham jo. Dil me një raport deri në vit të ri lidhur me investime se çka ka ndodhur, ai futi në pagesë edhe veteranët e luftës edhe pse ishim dakorduar që deri në vitin e ri të mos i fus në pagesë pra ai veproi në mënyrë të njanshme edhe te vetaranët edhe të pagesa ndërsa unë mendoj se na si kuvend duhet me miratu një rregullore se ai rritjen e çimimeve është duke e bërë në mënyrë të jashtligjshme, pra ka bërë rritjen në kundërshtim me rregulloren e kuvendit komunal.

**Kryesuesi,** pse bash tash është insistimi i kompanisë me kon ma e ashpër apo ma e një anëshme, a po e bënë këtë me qëllim që të padin Komunën?

**Riad Rashiti,** nuk është qëllimi i askujt prej nesh me ardh deri te një moment me shkëput kontratën për implementimi i marrëveshjes. Shumë mirë që kjo kompani për këto vitet e fundit i ka sjell profit Komunës së Gjilanit. Por fitimi që i takon komunës që 10 vite kujt si ka interesu, na duhet me trajtu deri ne deri këtë qështje. Na s’kem që apsolutisht të kënaqur me menaxherin e kompanisë sepse na ka injoru se ka vendim të gjykatës që na sduhet me ju pyet juve.

**Nazim Gagica** unë mendoj se është momenti me bisedu edhe me futë si pikë të rendit të ditës për me diskutu se një pjesë e kuvendarëve nuk e din e edhe një pjesë e ekzekutivit nuk e di sakt çka përmban ajo kontratë kur është nënshkru ajo kontratë kush e ka përcaktu atë kontratë kush është Eko Higjiena na nuk e dim. Është fat i madh që Riadi është tash e edhe ka qetë edhe atëherë pjesë e Komisionit kur iu është dhënë në mënyrë që me informatat që na jep Riadi na me iu drejtu Eko Higjienës. Unë kam rastis disa here të takohem me ata të Kompansisë sa kam qenë pjesë e ekzekutivit, ai nuk don me ni për institucionet dhe pajtohna plotësisht aj nuk do me ni për K. Gjilanit dhe si duket e ka shoshit deri në fund dhe ka shterë deri në fund shkencën juridike dhe nuk don me di për Komunë dhe ai e sheh këtu se nuk mundet me bo asgjë komuna andaj të konsultohet edhe Zyra Ligjore me analizu mirë marrëveshjen po ashtu edhe një rregullore që ka qenë më herët me kqyrë sakt ku na mujna me shku dhe në fund është në interes të qytetarëve ne me bo përballjen me ta. Unë jam ithtar me u përball me ta por duhet me ditë deri ku ata kanë shku.

Pas përfundimit të dikutimeve Kryesuesi përveç pikave të rendit të ditës kërkohet që të shqyrtohen edhe tri (3) çështje të reja : 1) Çështja e implementimit të kontratës Publiko Private 2) Formimi i Komisioni për shqyrtimin e kërkesave dhe ankesve për emërimin e rrugëve dhe 3) propozimi për shqyrtimin e kërkesës së Bizneseve për shqyrtimin e projektit të vazove në shesh.

Hedhim në votim për futjen e tre propozimeve shtesë nga rendi i ditës.

Për 7 vota, kundër 0, apstenim 0

Të gjitha u pranuar njëzëri.

Seanca përfundoi në ora 10:45

**Procesmbajtës: Kryesuesi i Kuvendit të Komunës**

**Fatlum Xhaçkaj Arianit Sadiku**